**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»** **ՀՀ ԿԱՌԱՎԱՐՈՒԹՅԱՆ ՆԱԽԱԳԾԻ ՎԵՐԱԲԵՐՅԱԼ**

**Իրավական ակտի անհրաժեշտությունը․**

Նախագծի նպատակն է վերանայել ՀՀ 2022 թվականի պետական բյուջեի «1049․ Ճանապարհային ցանցի բարելավում» ծրագրի «11001․ Միջպետական և հանրապետական նշանակության ավտոճանապարհների պահպանման և անվտանգ երթևեկության ծառայություններ» միջոցառման «2. Արհեստական կառույցների պահպանում և շահագործում» հոդվածով յուրաքանչյուր արհեստական կառույցի պահպանման համար նախատեսված ֆինանսավորման չափը՝ այն համապատասխանեցնելով ՀՀ կառավարության 2021 թվականի նոյեմբերի 4-ի N 1826-Ն որոշման պահանջներին համապատասխան հաշվարկված նախահաշվային արժեքներին։

**Ընթացիկ վիճակը և խնդիրները․**

ՀՀ կառավարության 2021 թվականի նոյեմբերի 4-ի N 1826-Ն որոշման (այսուհետ՝ Որոշում) 2-րդ կետով սահմանվել է, որ 2022 թվականին նոր կնքվող ՀՀ ընդհանուր օգտագործման միջպետական և հանրապետական նշանակության ավտոմոբիլային ճանապարհների վրա գտնվող առանձին պահպանման հանձնվող կամուրջների, թունելների (այսուհետ՝ արհեստական կառույցներ) պահպանման արժեքները հաշվարկվում են տվյալ տարածաշրջանի համար 2021 թվականի դրությամբ գործող պահպանման պայմանագրով նախատեսված արժեքների վրա կիրառելով 1.3 գործակիցը:

Արհեստական կառույցների պահպանման պայմանագրերի գործողության ժամկետներն ավարտվել են 31․12․2021թ․։

Արհեստական կառույցների պահպանման աշխատանքների անընդհատությունն ապահովելու նպատակով 2021թվականի վերջին «Գնումների մասին» օրենքի 15-րդ հոդվածի 6-րդ մասի հիմքով՝ առանց ֆինանսական միջոց նախատեսելու կազմակերպվել են գնման գործընթացներ, որոնց արդյունքում կնքվել են գնման պայմանագրեր։

Գնման գործընթացների շրջանակներում արհեստական կառույցների պահպանման աշխատանքների նախահաշվային արժեքները հաշվարկվել են հիմք ընդունելով Որոշման պահանջները։

Մինչդեռ ՀՀ 2022 թվականի պետական բյուջեի «1049․ Ճանապարհային ցանցի բարելավում» ծրագրի «11001․ Միջպետական և հանրապետական նշանակության ավտոճանապարհների պահպանման և անվտանգ երթևեկության ծառայություններ» միջոցառման «2. Արհեստական կառույցների պահպանում և շահագործում» հոդվածով նույն արհեստական կառույցների համար նախատեսված ֆինանսական միջոցները չեն համապատասխանում Որոշան 2-րդ կետի համապատասխան հաշվարկված նախահաշվային արժեքներին։

Ներկայում արհեստական կառույցների պահպանման պայմանագրի շրջանակներում ֆինանսական միջոցներ նախատեսելու մասին համաձայնագրեր կնքելու համար նախագծով առաջարկվում է ՀՀ 2022 թվականի պետական բյուջեի «1049․ Ճանապարհային ցանցի բարելավում» ծրագրի «11001․ Միջպետական և հանրապետական նշանակության ավտոճանապարհների պահպանման և անվտանգ երթևեկության ծառայություններ» միջոցառման «2. Արհեստական կառույցների պահպանում և շահագործում» հոդվածով նախատեսված արհեստական կառույցների պահպանման համար նախատեսված ֆինանսական միջոցների չափերը համապատասխանեցնել Որոշման պահանջներին հաշվարկված նախահաշվային արժեքներին ։

Բացի այդ ՝ ՀՀ կառավարության 2021 թ․ դեկտեմբերի 23-ի թիվ 2121-Ն որոշման մեջ առկա է հավելվածիհամարակալման տեխնիկական վրիպակ, մանավորապես Որոշման 10-րդ կետի 4-րդ ենթակետի <բ> պարբերությունում հղում է կատարված Հայաստանի Հանրապետության 2022 թվականի պետական բյուջեով միջպետական և հանրապետական նշանակության ավտոճանապարհների պարբերական պահպանման (միջին նորոգման) աշխատանքների իրականացման համար նախատեսված N 5 հավելվածի N 5 աղյուսակին, սակայն տվյալ հավելվածը համարակալված է որպես՝ N 1 հավելվածի N 6 աղյուսակ։ Նախագծով առաջարկվում է վերացնել նաև նշված տեխնիկական վրիպակը։

**Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Նախագիծը լրացուցիչ ֆինանսական միջոցների անհրաժեշտություն և ՀՀ 2022 թվականի պետական բյուջեի եկամուտներում և ծախսերում փոփոխություններ չի առաջացնում:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

ՀՀ կառավարության 2014 թվականի մարտի 27-ի N 442-Ն որոշմամբ հաստատված` ՀՀ 2014-2025 թվականների հեռանկարային զարգացման ռազմավարական ծրագրի 297-րդ կետի համաձայն՝ ճանապարհային ցանցի արա­գաց­ված մաշվածությունը կանխելու և տրանսպորտային փոխադրումների ավելի անվտանգ, արագ և դյուրին իրականացումն ապահովելու նպատակով անհրաժեշտ է ընդ­լայնել ավտոմոբիլային ճանապարհների ընթացիկ պահպանմանը և շահագործմանն ուղղվող պետական միջոցների ծավալները և բարձրացնել դրանց ծախսման արդյունավետությունը:

Նախագիծը միտված է ՀՀ կառավարության վերը նշված ռազմավարական խնդիրների իրագործմանը։

**Ակնկալվող արդյունքը**

Նախագիծը կապահովվի ՀՀ ընդհանուր օգտագործման միջպետական և հանրապետական նշանակության ավտոմոբիլային ճանապարհների վրա գտնվող առանձին պահպանման հանձնվող կամուրջների, թունելների պահպանման աշխատանքների անընդհատ, շարունակական իրականացումը։